Temeljem članka 107. Zakona o odgoju i obrazovanju u osnovnoj i srednjoj školi, (Narodne novine broj: 87/08., 86/09., 92/10., 105/10., 90/11., 05/12., 16/12., 86/12., 126/12., 94/13., 152/14., 07/17., 68/18. i 98/19), te čl.2. Pravilnika o načinu i postupku zapošljavanja u Tehničkoj školi Bjelovar raspisuje  
  
Natječaj  
za popunu radnog mjesta  
  
Nastavnik strojarske grupe predmeta (m/ž), 1 izvršitelj/ica, na određeno, nepuno radno vrijeme ( 12 sati praktične nastave tjedno, 17 sati od ukupnog radnog vremena ),

Nastavnik povijesti (m/ž), 1 izvršitelj/ica, na određeno, nepuno radno vrijeme ( 12 sati nastave tjedno, 22 sata od ukupnog radnog vremena

Uvjeti

Osim općih uvjeta za zasnivanje radnog odnosa propisanih Zakonom o radu (Narodne novine broj:93/14. i 127/17 i 98/19.) i drugih općih provedbenih propisa o radu, kandidat treba ispunjavati posebne uvjete propisane člankom 105. i 106. Zakona o odgoju i obrazovanju u osnovnoj i srednjoj školi (Narodne novine broj: 87/08., 86/09., 92/10., 105/10., 90/11., 05/12., 16/12., 86/12., 126/12., 94/13., 152/14., 07/17. i 68/18 i 98/19.).  
  
Sukladno članku 105. Zakona o odgoju i obrazovanju u osnovnoj i srednjoj školi poslove nastavnika može obavljati osoba koja ima završen:  
a) sveučilišni diplomski studij   
b) preddiplomski stručni studij, ako se na natječaj ne javi osoba iz točke a).  
  
Uz vlastoručno potpisanu prijavu kandidati su obvezni priložiti:  
- životopis  
- dokaz o stupnju i vrsti stručne spreme  
- dokaz o državljanstvu  
- uvjerenje nadležnog suda da se protiv kandidata ne vodi kazneni postupak, odnosno dokaz da ne postoji zapreka za zasnivanje radnog odnosa prema članku 106. Zakona o odgoju i obrazovanju u osnovnoj i srednjoj školi ne starije od tri mjeseca  
- dokaz o evidentiranom radnom stažu (elektronički zapis ili potvrda Hrvatskog zavoda za mirovinsko osiguranje) i  
- druge relevantne dokumente  
  
U prijavi na natječaj navode se osobni podaci podnositelja prijave (osobno ime, adresa stanovanja, kontakt podaci (broj telefona/mobitela, email adresa) i naziv radnog mjesta na koje prijavljuje.  
  
Sukladno Zakonu o ravnopravnosti spolova (Narodne novine broj: 82/08. i 69/17.), na natječaj se mogu javiti osobe oba spola pod jednakim uvjetima. Izrazi koji se koriste u natječaju, a imaju rodno značenje, koriste se neutralno i odnose se jednako na muške i ženske osobe.  
  
Kandidati potrebnu dokumentaciju i dokaze dostavljaju u neovjerenim preslikama koje se neće vraćati, a odabrani kandidat nakon provedenog natječajnog postupka i prije potpisivanja ugovora o radu dužan je dostaviti originalnu dokumentaciju ili ovjerene preslike.  
  
Kandidati koji imaju prednost pri zapošljavanju sukladno posebnim propisima dužni su u prijavi na natječaj pozvati se na to pravo i priložiti sve potrebne dokaze i dokumente, a prednost u odnosu na ostale kandidate imaju pod jednakim uvjetima.  
  
Kandidati koji se sukladno člancima 101. i 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj: 121/17 i 98/19.) pozivaju na pravo prednosti prilikom zapošljavanja i žele koristiti to pravo, dužni su sukladno s člankom 103. stavkom 3. Zakona o hrvatskim braniteljima iz Domovinskog rata i članovima njihovih obitelji (Narodne novine broj: 121/17.) uz prijavu na natječaj, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva hrvatskih branitelja:  
<https://branitelji.gov.hr/zaposljavanje-843/843>

Kandidati koji ostvaruju pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom ( Narodne novine broj: 157/13., 152/14. i 39/18.) dužni su u prijavi na natječaj pozvati se na to pravo i priložiti sve dokaze o ispunjenju traženih uvjeta, kao i dokaz o invaliditetu.  
  
Kandidati koji ostvaruju pravo prednosti pri zapošljavanju prema članku 48. f Zakona o zaštiti civilnih i vojnih invalida rata (Narodne novine broj: 33/92., 77/92., 27/93., 58/93., 2/94., 108/95., 108/96., 82/01., 103/03 i 148/13.) dužni su u prijavi na natječaj pozvati se na to pravo i priložiti sve dokaze o ispunjenju traženih uvjeta i potvrdu o statusu vojnog/civilnog invalida rata i dokaz o načinu prestanku radnog odnosa.  
  
Sukladno važećim propisima o zaštiti pojedinaca u svezi s obradom osobnih podataka i slobodnog kretanja takvih podataka, svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu provođenja natječajnog postupka.

Po isteku roka za prijavu na natječaj, sukladno Pravilniku o načinu i postupku zapošljavanja u Tehničkoj školi Bjelovar koji je objavljen na mrežnoj stranici škole, Povjerenstvo koje imenuje ravnatelj škole i koje sudjeluje u procjeni i vrednovanju kandidata provest će selekcijski postupak u obliku razgovora s kandidatima koji ispunjavaju formalne uvjete natječaja te čije su prijave pravodobne i potpune.  
  
Povjerenstvo utvrđuje listu kandidata prijavljenih na natječaj koji ispunjavaju formalne uvjete iz natječaja, čije su prijave pravodobne i potpune te kandidate s liste poziva na razgovor koji može podrazumijevati procjenu sposobnosti, izražavanje, ciljeve i motivaciju za rad.  
  
Vrijeme i mjesto usmene provjere sposobnosti kandidata objavit će se na mrežnoj stranici škole.  
  
Smatrat će se da je kandidat, koji se ne odazove na razgovor na koji je pozvan odustao od prijave na natječaj te se njegova prijava neće uzimati u obzir u daljnjem postupku.  
  
Rok za prijavu je 8 (osam) dana od dana objave javnog natječaja na mrežnoj stranici i oglasnoj ploči Hrvatskog zavoda za zapošljavanje te na mrežnoj stranici Tehničke škole Bjelovar  
  
Nepotpune prijave i prijave pristigle izvan roka neće se razmatrati.  
  
O rezultatima provedenog natječaja kandidati će biti obaviješteni putem mrežne stranice škole.

Natječaj je otvoren od 4.03. – 11. 03. 2020. godine.